Ο **Βαχάπ Οζάλταϊ** ή **Βεχάμπ Οζάλταϊ** (τουρκικά: Vahap Özaltay ή Vehâb Özaltay, γεννήθηκε ως **Μπεσιρόγλου Βαχάπ** [*Beşiroğlu Vahap*] το 1907, το 1908 ή το 1909 - 10 Ιουνίου 1965) ήταν Τούρκος διεθνής ποδοσφαιριστής και αθλητής του στίβου.

Είναι κυρίως γνωστός για τη υπηρεσία του στην Αλτάι Σ.Κ. όπου ήταν ο πρώτος επαγγελματίας ποδοσφαιριστής στην Τουρκία και ήταν ο πρώτος Τούρκος παίκτης που έπαιξε ποτέ σε ξένο σύλλογο. Επέλεξε το επώνυμό του με βάση την αγάπη του για την Αλτάι (σημαίνει: «Αγνός/Αληθινός Αλτάι»).

Ο Οζάλταϊ γεννήθηκε στη Βηρυτό και ήταν γιος ενός δημοσίου υπαλλήλου. Όταν ήταν 10 ετών, η οικογένειά του μετακόμισε στο Αίδίνιο. Λίγο μετά την ελληνική κατοχή της Σμύρνης στις 21 Μαΐου 1919, η οικογένειά του μετακόμισε στη Κασταμονή, εκεί όπου ξεκίνησε την ποδοσφαιρική του σταδιοδρομία.

Σταδιοδρομία ως ποδοσφαιριστής
------------------------------

### Σε συλλόγους

Αφού η ελληνική παρουσία έληξε στις 8 Σεπτεμβρίου 1922, η οικογένειά του μετακόμισε στη Σμύρνη. Ήταν 14 ετών όταν ξεκίνησε να παίζει για την Αλτάι ΣΚ. Ξεκίνησε να παίζει στην πρώτη ομάδα της Αλτάι το 1922. Η Αλτάι ΣΚ ήταν ο κορυφαίος τουρκικός ποδοσφαιρικός σύλλογος στη Σμύρνη. Κέρδισε το Πρωτάθλημα Σμύρνης με την Αλτάι σε 5 περιπτώσεις (1923–24, 1924–25, 1927–28, 1928–29, 1930–31).

Ο Οζάλταϊ μετακινήθηκε στη γαλλική Ρασίνγκ Κλαμπ ντε Φρανς Φουτμπόλ το 1932 και έγινε ο πρώτος Τούρκος παίκτης που το έκανε. Έπαιξε στη Γαλλία για 5 σεζόν για την ομάδα. Λόγω των γκολ του με κεφαλιές, το ψευδώνυμο που του έδωσαν στη Γαλλία ήταν το *"Le Tête de Turc" («Το Κεφάλι του Τούρκου»).*

Το 1937 επέστρεψε στην Τουρκία και έπαιξε ξανά για την Αλτάι ΣΚ, όμως αυτή τη φορά έπαιξε για την ομάδα ως επαγγελματίας ποδοσφαιριστής. Είναι ο πρώτος Τούρκος παίκτης που έλαβε πιστοποιητικό επαγγελματικού ποδοσφαιριστή από το τουρκικό κράτος.

### Εθνική ομάδα

Ο Οζάλταϊ εκπροσώπησε την Τουρκία σε επίπεδο ανδρών μία φορά, σε έναν φιλικό αγώνα εναντίον της Βουλγαρίας, που πραγματοποιήθηκε στο Στάδιο Ταξίμ της Κωνσταντινούπολης, στις 4 Νοεμβρίου 1932, όπου έληξε με νίκη 3-2 για τη Βουλγαρία.

Σταδιοδρομία ως προπονητής
--------------------------

Μετά το τέλος της σταδιοδρομίας του ως ποδοσφαιριστής, ο Οζάλταϊ προπονητής της Αλτάι και της Εθνικής Ενόπλων της Τουρκίας. Έγινε διάσημος ως ο πρώτος προπονητής που χρησιμοποίησε τον σχηματισμό WM. Με την εθνική ομάδα κέρδισε το Παγκόσμιο Τουρνουά ποδοσφαίρου Ενόπλων Δυνάμεων του 1954.

Προσωπική ζωή
-------------

Ο Οζάλταϊ ήταν παντρεμένος και είχε με 7 παιδιά. Ο μικρότερος αδερφός του, ο Σαΐμ, έπαιξε επίσης για την Αλτάι ΣΚ. Παρά την αντιπαλότητα μεταξύ των συλλόγων τους, ο Οζάλταϊ και ο Σαΐντ Αλτινόρντου, ο παίκτης σύμβολο της Αλτινόρντου Φ.Κ. ήταν οι καλύτεροι φίλοι. Ο Οζάλταϊ πέθανε λόγω καρδιακής ανακοπής μετά από την ομιλία του σε γενική συνέλευση της Αλτάι ΣΚ, στις 10 Ιουνίου 1965.

Παραπομπές
----------

1. 1 2  Yüce 2015, σελ. 260.
2. ↑  Berent 2014, σελ. 55.
3. ↑  Φίνταν, Χαλίλ (9 Ιουνίου 2020). «Türk sporunun 'Siyah incisi': Vahap Özaltay» (στα τουρκικά). Anadolu News Agency. Αρχειοθετήθηκε από το πρωτότυπο στις 29 Ιουνίου 2020.. Ανακτήθηκε στις 29 Ιουνίου 2020.
4. 1 2  Berent 2014, σελ. 18.
5. 1 2  Φωτογραφία και πληροφορίες (στα τουρκικά), ανακτήθηκε στις 25 Μαΐου 2015
6. ↑  «Türkiye'nin ilk profesyonel futbolcusu Vahap Özaltay» (στα τουρκικά). *Milliyet*: σελ. 12. 3 Μαΐου 1964.
7. ↑  Ερτέν, Μπαγίς (20 Αυγούστου 2006). «Aurelio bahane, ırkçılık şahane (!)» (στα Τουρκικά). radikal.com.tr. Ανακτήθηκε στις 2 Ιουνίου 2008.
8. 1 2  «Türk Sporunun Acı Kaybı: Vahap Özaltay» (στα τουρκικά). *Milliyet* (Σμύρνη): σελ. 8. 12 Ιουνίου 1965. *«Önceki gün Altay kongresinde vefat eden ilk profesyonel futbolcumuz dün törenle toprağa verildi.  
 Vahap 1932 Kasımında Bulgaristan'la yaptığımız milli futbol maçında da Ay Yıldızlı forΜαΐουı giymiştir.  
 Önceki gün Altay kongresinde vefat eden ilk profesyonel futbolcumuz dün törenle toprağa verildi»*
9. ↑  «Türkiye - Bulgaristan TFF Maç Detayı» (στα τουρκικά). Τουρκική Ποδοσφαιρική Ομοσπονδία. Αρχειοθετήθηκε από το πρωτότυπο στις 29 Ιουνίου 2020.. Ανακτήθηκε στις 29 Ιουνίου 2020.
10. ↑  Berent 2014, σελ. 112.
11. ↑  «Metin, Futbolcuları Vazifeye Çağırıyor» (στα τουρκικά). *Milliyet*: σελ. 8. 16 Ιουνίου 1965. *«G.Saray ve milli takım kaptanı, hasılatı Özlatay'ın ailesine bırakılmak üzere şöhretlerden kurulu bir takımın Altay'la bir maç yapılmasını teklif etti.»*

Βιβλιογραφία
------------

* Μπερέντ, Ορχάν (2014). *Alsancak'ın Sakini Altay* (στα Τουρκικά). Κωνσταντινούπολη: İletişim Yayınları. ISBN 9789750515378.
* Γιουτσέ, Μεχμέτ (2015). *İdmancı Ruhlar: Futbol Tarihimizin Klasik Devreleri: 1923-1952 Türkiye Futbol Tarihi - 2. Cilt* (στα Τουρκικά). Κωνσταντινούπολη: İletişim Yayınları. ISBN 9789750516955.

Εξωτερικοί σύνδεσμοι
--------------------

* Προφίλ στον ιστότοπο της Τουρκικής Ποδοσφαιρικής Ομοσπονδίας